b'\n_START_ARTICLE_\nCarrer de la Bassella\n_START_SECTION_\nDescripci\xc3\xb3\n_START_PARAGRAPH_\nEl primer tram del carrer, que va des del carrer de Vic fins a la conflu\xc3\xa8ncia amb el carrer de l\'Estatut, \xc3\xa9s estret i tortu\xc3\xb3s i est\xc3\xa0 tot empedrat. Les cases que s\'alien a costat i costat s\xc3\xb3n en la seva majoria les origin\xc3\xa0ries i aix\xc3\xb2 fa que el conjunt es pugui considerar interessant des del punt de vista arquitect\xc3\xb2nic.\n_START_SECTION_\nHist\xc3\xb2ria\n_START_PARAGRAPH_\nEl mot Bassella etimol\xc3\xb2gicament vol dir canal. Deriva de Bassea, i, per corrupci\xc3\xb3,  Basseya i Basella. Segons Dufresne Bassella equival a "parva basis", prenent-lo de Paladio i del seu llibre "De Re Rustica" cap\xc3\xadtol XVIII: "de cella vinaria". Aix\xc3\xad, doncs, Bassella significaria "canal del celler del vi".'